**Civilization IV** je strateška kompjuterska igra iz 2005. godine. Četvrti je deo izuzetno popularne franšize i donosi pregršt poboljšanja u odnosu na svoje prethodnike. Do sada je objavljeno tri ekspanzija i to: *Warlords*, *Beyond the Sword* i *Colonization*. Prodato je preko 3 miliona primeraka igre koja je dobila sve moguće pohvale. Uglavnom je u većini časopisa dobijala ocene preko 9, a IGN ju je čak proglasio najboljom igrom 2005. kao i drugom najboljom kompjuterskom igrom ikada.

Igra vas na početku stavlja u ulogu vođe (Julije Cezar, Džordž Vašington, Petar Veliki...) jedne od 18 civilizacija (SAD, Maje, Japan, Stara Grčka...) koji treba do osnuje carstvo počevši od malih gradova koje će razviti do bilionskih metropola. Igra počinje 4000 godine pne. i odvija se na verodostojnim lokacijama (planeta Zemlja, Evropa...) ili na nasumično generisanim mestima. U gradovima možete graditi crkve, luke, elektrane ili pozorišta, ali i neke od poznatih svetskih znamenitosti kao što su Ajfelova kula, Kineski zid, Semiramidini viseći vrtovi ili mnogih drugih.

U toku igre, igrač koristeći resurse (gvožđe, banane, dijamanti...) i gradeći gradove otkriva nove tehnologije i građevine i stupa u odnos sa susednim nacijama. Igru je moguće igrati na više načina jer od igrača zavisi da li će ratovati, širiti svoju kulturu, špijunirati susede ili će diplomatijom izbeći sukobe. Igra zaista ide ne samo u širinu već i u dubinu, sa pregršt mogućnosti i situacija što daje utisak da svaki put igru igrate na drugačiji način. Iako su audio i vizuelna komponenta igre nešto slabije, gejmplej to nadoknađuje s obzirom da je doveden skoro do savršenstva.

Gejmplej
--------

### Diplomatija

Diplomatija u igri podrazumeva razmenu dobara. Moguće je razmenjivanje tehnologije, resursa, mapa ili zlata. Postoje i složeniji načini uspostavljanja odnosa, poput otvaranja granica prijateljima, sankcija, vojnih paktova ili usvajanja određenih zakona ili religija. Veliku ulogu u diplomatiji igra formiranje Ujedinjenih Nacija što omogućava usvajanje Rezolucija Ujedinjenih nacija (kao što su zabrana korišćenja nuklearnog oružja).

Za razliku od prethodnih igara lideri kompjuterski vođenih zemalja protivnika sada se ponašaju mnogo „pametnije", jer obraćaju pažnju čak i na to sa kime trgujete ili ratujete i sve to ima uticaj na odnose koji imaju sa vama (bili oni prijateljski ili ne). U zavisnosti od toga možete od njih dobiti i određene povlastice.

### Borba

Vojne jedinice nakon svake borbe dobijaju iskustvene poene koje koje trošite na određena poboljšanja (ima ih ukupno 41). Što je jedinica iskustvenija to će lakše savladati čak i naprednije jedinice. Takođe, pre napada igrač dobija u procentima koliku šansu njegove trupe imaju da poraze protivničke.

Izvori
------

1. ↑  „Civilization IV". Arhivirano iz originala na datum 2012-07-09. Pristupljeno 2011-04-10.
2. ↑  Civilization IV

***Civilization IV*** na Wikimedijinoj ostavi

| * p
* r
* u
Serija *Civilization* |
| --- |
| Video igre | 
* *Civilization*
* *II*
	+ *Conflicts in Civilization*
	+ *Test of Time*
* *III*
	+ *Play the World*
	+ *Conquests*
* *IV*
	+ *Warlords*
	+ *Beyond the Sword*
	+ *Colonization*
* *Revolution*
* *V*
	+ *Gods & Kings*
	+ *Brave New World*
* *World*
* *Revolution 2*
* *Beyond Earth*
	+ *Rising Tide*
* *VI*
	+ *Rise and Fall*

 |
| Društvene i kartaške iogre | 
* *Civilization* (igra na ploči, 2002)
* *The Card Game*
* *Civilization* (igra na ploči, 2010)

 |
| Preteče | 
* *Civilization* (igra na ploči, 1980)
* *Advanced Civilization*
* *Incunabula*
* *Avalon Hill's Advanced Civilization*

 |
| Srodne igre | 
* *Sid Meier's Colonization*
* *Sid Meier's Alpha Centauri*
* *Call to Power*
	+ *II*
* *CivCity: Rome*
* *Sid Meier's Starships*

 |
| Besplatne igre i modovi | 
* *Freeciv*
* *C-evo*
* *FreeCol*
* *Rhye's and Fall of Civilization*

 |
| Razno | 
* Muzika
	+ "Baba Yetu"

 |